Document ID: 32004R1406

UREDBA KOMISIJE (ES) št. 1406/2004
z dne 2. avgusta 2004
o določitvi deviznega tečaja za določene neposredne pomoči z datumom uveljavitve dne 1. julija 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2799/98 z dne 15. decembra 1998 o oblikovanju kmetijsko-monetarnega sistema evra (1),
ob upoštevanju Uredbe Komisije (ES) št. 2808/98 z dne 22. decembra 1998, ki vsebuje izvedbena pravila kmetijsko-monetarnega sistema evra v kmetijskem sektorju (2), in predvsem druge povedi člena 4(3) Uredbe,
ob upoštevanju naslednjega:
(1)
V skladu s členom 4(1) Uredbe (ES) št. 2808/98 je datum uveljavitve deviznega tečaja za pomoči na hektar začetek tržnega leta, za katero je pomoč odobrena. Za plačila na površino za poljščine, ki jih predvideva Uredba Sveta (ES) št. 1251/1999 z dne 17. maja 1999 o vzpostavitvi sistema podpore za pridelovalce določenih poljščin (3), za pomoč za stročnice, ki jo predvideva Uredba Sveta (ES) št. 1577/96 z dne 30. julija 1996, ki vsebuje poseben ukrep v korist določenih stročnic (4), kot tudi za posebno premijo za kakovost trde pšenice, premijo za pridelke z visoko vsebnostjo beljakovin in premijo za mlečne proizvode, ki jih predvidevajo členi 1, 2 in 7 naslova IV Uredbe Sveta (ES) št. 1782/2003 z dne 29. septembra 2003, ki določa skupna pravila za sisteme neposredne podpore v okviru skupne kmetijske politike in določene sisteme podpore v korist poljedelcev (5), je datum uveljavitve deviznega tečaja torej 1. julij 2004.
(2)
V skladu s členom 4(3) Uredbe (ES) št. 2808/98 je devizni tečaj pomoči na hektar enak pro rata temporis izračunanemu povprečju deviznih tečajev, ki so veljali v mesecu pred datumom uveljavitve.
(3)
Člen 1 Uredbe Komisije (EGS) št. 1793/93 z dne 30. junija 1993 glede datuma uveljavitve kmetijskih deviznih tečajev za hmeljarski sektor (6) predvideva, da je devizni tečaj za pomoč hmeljarstvu iz člena 12 Uredbe Sveta (EGS) št. 1696/71 z dne 26. julija 1971, ki vsebuje skupno ureditev trga za hmeljarski sektor (7), enak pro rata temporis izračunanemu povprečju deviznih tečajev, ki so veljali v mesecu pred 1. julijem proizvodnega leta.
(4)
Treba je torej določiti devizne tečaje za zadevne pomoči po pro rata temporis povprečju deviznih tečajev v juniju 2004 -
SPREJELA NASLEDNJO UREDBO:
Člen 1
Devizni tečaji v prilogi se uporabljajo za naslednje zneske, katerih datum uveljavitve je 1. julij 2004:
(a)
plačila na površino za poljščine, ki jih predvideva Uredba (ES) št. 1251/1999;
(b)
pomoč za stročnice, ki jo predvideva Uredba (ES) št. 1577/96;
(c)
posebna premija za kakovost trde pšenice iz 1. poglavja naslova IV Uredbe (ES) št. 1782/2003;
(d)
premija za pridelke z visoko vsebnostjo beljakovin iz 2. poglavja naslova IV Uredbe (ES) št. 1782/2003;
(e)
premija za mlečne izdelke in dodatna plačila iz 7. poglavja naslova IV Uredbe (ES) št. 1782/2003;
(f)
pomoč hmeljarstvu iz člena 12 Uredbe (EGS) št. 1696/71.
Člen 2
Ta uredba začne veljati z dnem objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. avgusta 2004

Labels: 2
17
6